సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ధోనీ, యువీ భవితవ్యం తేల్చేస్తాం..!
భారత స్టార్ క్రికెటర్లు మహేంద్రసింగ్ ధోని, యువరాజ్ సింగ్ భవితవ్యంపై త్వరలోనే ఒక నిర్ణయం తీసుకుంటామని చీఫ్ సెలక్టర్
TNN | Updated:
Jul 31, 2017, 01:25PM IST
భారత స్టార్ క్రికెటర్లు మహేంద్రసింగ్ ధోని , యువరాజ్ సింగ్ భవితవ్యంపై త్వరలోనే ఒక నిర్ణయం తీసుకుంటామని చీఫ్ సెలక్టర్ ఎమ్మెస్కే ప్రసాద్ వెల్లడించారు. 2019 ప్రపంచకప్ సమయానికి ఎలాంటి జట్టు ఉండాలనే దానిపై కెప్టెన్ విరాట్ కోహ్లి , ప్రధాన కోచ్ రవిశాస్త్రి అభిప్రాయాలను సేకరించనున్నట్లు ఆయన వివరించారు. ఛాంపియన్స్ ట్రోఫీ ముగిసిన తర్వాత.. ధోనీ, యువరాజ్ కెరీర్&zwnj;పై చర్చించాలని బీసీసీఐకి మాజీ కెప్టెన్ రాహుల్ ద్రవిడ్ ఇప్పటికే సూచించిన విషయం తెలిసిందే.
&lsquo;సీనియర్ క్రికెటర్లు ధోనీ, యువరాజ్ భవితవ్యం గురించి వారితోనే స్వయంగా మాట్లాడి తుది నిర్ణయం ప్రకటిస్తాం. ఈ ద్వయం దేశానికి చిరస్మరణీయమైన విజయాలు అందించారు. వారి గౌరవానికి భంగం కలగకుండా ఇదంతా ఒక పద్ధతి ప్రకారం జరగాలి. అంతేకాని.. అకస్మాతుగా వారిని పక్కకి తప్పించడం సరికాదు. జట్టులో ఇప్పుడిప్పుడే సమతూకం ఏర్పడుతోంది. కాబట్టి ఈ అంశాన్ని వివాదాలకి తావు లేకుండా పరిష్కరించాలని అనుకుంటున్నాం&rsquo; అని ఎమ్మెస్కే ప్రసాద్ వివరించారు. ఛాంపియన్స్ ట్రోఫీ జరిగిన ఇంగ్లాండ్&zwnj;లోనే 2019 ప్రపంచకప్ కూడా జరుగుతుండటంతో జట్టుని ఎంపిక చేయడానికి సెలక్టర్లు ఇబ్బండిపడాల్సిన పనిలేదని.. అక్కడ పిచ్&zwnj;లపై ఎవరు రాణిస్తారో ఇప్పటికే ఒక అవగాహన వచ్చిందని ఆయన వివరించారు.